**WeChat** (kiin. 微信, *Wēixìn*) on kiinalaisen Tencentin 21. tammikuuta 2011 julkaisema alustariippumaton pikaviestintäpalvelu älypuhelimille, joka tukee yleisiä käyttöjärjestelmiä kuten Android ja iOS. Osa toiminnoista on saatavilla myös macOS- ja Windows-alustoille. Vuonna 2019 WeChatillä oli 1,150 miljardia aktiivista päivittäistä käyttäjää  ja se oli tammikuussa 2020 maailman viidenneksi suosituin sosiaalisen median alusta  ja Kiinan suosituin sosiaalisen median palvelu. WeChat on myös käytössä yli 100 miljoonalla ihmisellä Kiinan ulkopuolella. WeChatin suosioon on osaltaan vaikuttanut Kiinan kansainvälisiin sosiaalisen median palveluihin ja Internetiin kohdistama sensuuri, joka estää kiinalaisilta esimerkiksi Instagramin ja Facebookin käytön kotimaassaan. Toisaalta käyttäjiensä mobiililaitteellaan olevaa sovellusta, johon on yhdistetty saman yrityskonsernin mobiilimaksaminen, monet kiinalaiset mielellään käyttävät myös ulkomailla asioidessaan.

Toiminnot
---------

### Viestintä

Käyttäjät voivat jakaa tekstiä, kuvia ja tarroja ystävien kanssa sovelluksen kautta ja käydä keskusteluja käyttäen ääntä tai videopuhelintoimintoa. Useimmista WeChat-ominaisuuksista ei veloiteta käyttäjiä.

WeChat on muiden kiinalaisten sosiaalisen median sovellusten tapaan velvoitettu monitoroimaan ja poistamaan (sensuroimaan) palveluun jätetyt, Kiinan kommunistisen puolueen "laittomana" pitämät viestit.

### Viralliset tilit

Yrityksillä ja organisaatioilla on mahdollista hankkia maksulliset viralliset tilit, joiden avulla ne voivat suojata tuote- ja tavaramerkkinsä Kiinassa ja viestiä helposti asiakkailleen WeChatissä. Suomalaisista yhtiöistä virallisia tilejä ovat avanneet mm. Marimekko, Finnair ja Kesko . Suomalaisista kaupungeista WeChatissä on Helsinki. Viestintää voidaan tehdä tällä tavalla myös Kiinan ulkopuolella vieraileville kiinalaisille turisteille, joiden tavoittamiseen WeChat virallinen tili luo mahdollisuuden. 

### WeChat Pay

WeChat Pay on Kiinan suosituin maksujärjestelmä. Se toimii WeChat-sovelluksen sisällä käyttäen QR-koodeja maksutapahtuman hyväksymiseen. WeChat Pay tomintoa käytti vuonna 2018 yli 800 miljoonaa henkilöä ja sillä tehtiin päivittäin yli miljardi maksutapahtuma  Suomessa WeChat Pay on käytössä muun muassa ravintoloissa ja Whim-palvelussa.  Mobiilimaksamista on edistetty osaltaan kiinalaisten keskuudessa leimaamalla esimerkiksi luottokortilla maksamista rahvaanomaiseksi ("provinssimaiseksi").

### Miniohjelmat

WeChat miniohjelmat ovat WeChat-sovelluksen sisällä toimivia ohjelmia, joiden avulla voidaan toteuttaa lähes kaikenlaisia toimintoja, kuten verkkokauppoja, pelejä, navigointia ja vaikkapa suomalaista veroneuvontaa.  Niitä ei tarvitse ladata erikseen älylaitteeseen, joten ne latautuvat nopeasti. Suomalaisista kaupungeista miniohjelman on tehnyt Helsinki

WeChat-palvelutuottajat Suomessa
--------------------------------

Suomessa toimii joitakin WeChat-palvelutuotantoyhtiöitä, joita tarvitaan virallisten WeChat-tilien avaamiseen ja miniohjelmien tuottamiseen. WeChat Pay -mobiilimaksupalvelua tarjoaa myös muutama Finassivalvonnan lisenssin omaava maksupalvelutuottaja.

Lähteet
-------

1. ↑  Statista Research Department: Number of active WeChat messenger accounts Q2 2011-Q3 2019 *statista.com*.  10.1.2020. Statista. Viitattu 22.1.2020.
2. ↑  Global social media ranking 2019 *Statista*. Viitattu 21.2.2020. (englanniksi)
3. ↑  WeChat data, insights and statistics: usage and trends *WeChat Wiki*. Viitattu 21.2.2020. (englanniksi)
4. ↑  Messaging App Usage Statistics Around the World *MessengerPeople*.  12.2.2020. Viitattu 21.2.2020. (englanniksi)
5. ↑  Social media and censorship in China: how is it different to the West?  26.9.2017. BBC, bbc.co.uk. Viitattu 12.3.2020. (englanniksi)
6. 1 2  Yue Wang: You Don't Need A Wallet In China, Just Your Smartphone  15.5.2017. Forbes, forbes.com. Viitattu 12.3.2020. (englanniksi)
7. 1 2  WeChat Pay: Easy shopping for Chinese visitors, more business for Finnish retailers *Helsinki Business Hub*.  11.4.2019. Viitattu 21.2.2020. (englanniksi)
8. ↑  Sijia Jiang: China's WeChat denies storing user chats  2.1.2018. Reuters, reuters.com. Viitattu 12.3.2020. (englanniksi)
9. ↑  Aspect: Joining The Famous Finland National Fashion Marimekko To Join Tmall And Wechat *www.sjfzxm.com*. Viitattu 21.2.2020.
10. ↑  Tamminen, Maija: Kiinalaisten suosima WeChat houkuttaa – Finnair vie lentoliput sovellusmyyntiin *Talouselämä*. Viitattu 21.2.2020.
11. ↑  Holtari, Seija: Kiinalainen maksaa Pirkka-myslistä yli yhdeksän euroa - "Kesko on Kiinassa startup, jota Alibaba opettaa" *Talouselämä*. Viitattu 21.2.2020.
12. ↑  Finns turn to WeChat to boost Chinese tourists visiting Helsinki *South China Morning Post*.  24.7.2019. Viitattu 21.2.2020. (englanniksi)
13. ↑  Kumpia meille halutaan, varakkaita kiinalaisia vai reppuretkeilijöitä – matkailuala alkaa olla iso bisnes, mutta missä menevät rajat? *Yle Uutiset*. Viitattu 21.2.2020.
14. ↑  Sherisse Pham & Charles Riley: Banned! 11 things you won't find in China  17.3.2017. cnn.com. Viitattu 12.3.2020. (englanniksi)
15. ↑  Eronen, Eeva: Kiinalainen mobiililompakko Wechat Pay leviää maksuvälineeksi myös suomalaisravintoloihin *Talouselämä*. Viitattu 21.2.2020.
16. ↑  WeChat MyHelsinki Mini Program *Whim*. Viitattu 21.2.2020. (kiinaksi)
17. ↑  Saara Koho: Verottaja palvelee kiinaksi – "Ainutlaatuinen konsepti maailmassa" *Talouselämä*. Viitattu 21.2.2020.
18. ↑  WeChat MyHelsinki Mini Program - Helsinki Region Infoshare *hri.fi*. Viitattu 21.2.2020.
19. ↑   *WeChat specialist*.  Arkistoitu 21.2.2020. Viitattu 21.2.2020.
20. ↑  Maksulisenssi myönnetty Avaintec Payment Oy:lle | Avaintec *www.avaintec.com*.  Arkistoitu 21.2.2020. Viitattu 21.2.2020.